
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 111 

* ’ 23 Φεβρουάριου 1999 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1.770 τ.μ. στη θέση «Α- 
νάσκελη» περιοχής Κοινότητας Κρεμαστής Νήσου 
Ρόδου Ν. Δωδ/νήσου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
του εγκεκριμένου ρυμοτομικού σχεδίου περιοχή 
του δήμου Κρωπίας (ν. Αττικής) για τον καθορισμό 
χώρου για ανέγερση σχολικών κτιρίων και καθορι¬ 
σμός όρων και περιορισμών δόμησης αυτού. 2 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 5159/98 (1) 

Κήρυξη αναδασωτέας έκτασης 1.770 τ.μ. στη θέση «Ανά- 
σκελη» περιοχής Κοινότητας Κρεμαστής Νήσου Ρό¬ 
δου Ν. Δωδ/νήσου. 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ Ν. ΑΙΓΑΙΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 7 του Ν. 2503/97 «Διοίκηση, 
οργάνωση, στελέχωση της Περιφέρειας κ.λ.π.». 

3. Την αριθμ. 4699/29.8.97 απόφαση του Γενικού Γραμ¬ 


ματέα Περιφέρειας Νοτίου Αιγαίου «Περί ανάθεσης υπο¬ 
γραφής εγγράφου με εντολή του στο Δ/ντή Τοπ. Αυ- 
τοδ/σης και Διοίκησης». 

4. Τις διατάξεις του άρθρου 117 παρ. 3 του Συντάγμα¬ 
τος. 

5. Τις διατάξεις του Ν. 998/79 «περί προστασίας των Δα¬ 
σών κ.λ,π.» και ειδικότερα: 

α)του άρθρου 41 παρ. 1, β)του άρθρου 38 παρ. 1. 

6. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

7. Την έκθεση αυτοψίας του Δασολόγου Βασ. Τσιγάρα, 
με την οποία προτείνεται η κήρυξη της έκτασης που ανα- 
φέρεται στο θέμα ως αναδασωτέας. 

7. Την αρ. πρωτ. 4939/22.10.98 είσηγηση της Δ/νσης 
Δασών Δωδ/νήσου για κήρυξη της δασικής έκτασης ανα¬ 
δασωτέας, αποφασίζουμε: 

Κηρύσσουμε αναδασωτέα με σκοπό την διατήρηση του 
δασικού χαρακτήρα της έκτασης και την αποκατάσταση 
της βλάστησης που καταστράφηκε από παράνομη εκχέρ- 
σωση το δημόσιο δάσος εμβαδού ενός (1) στρέμματος 
και επτακοσίων εβοδμήντα (770) τετρ. μέτρων που απο¬ 
τελεί τμήμα της Κ.Μ. 2084 γαιών Κρεμαστής, που βρίσκε¬ 
ται στη θέση «Ανάσκελη» περιοχής κοινότητας Κρεμα¬ 
στής και προσδιορίζεται από τα στοιχεία (1,2, 3, 4, 1) και 
έχει όρια: 

Ανατολικά: γεωργική έκταση 

Δυτικά: δασικό δρόμο και πέραν αυτού δάσος πεύκης 

Βόρεια: γεωργική έκταση 

Νότια: δάσος πεύκης, όπως φαίνεται στο συνημμένο 
διάγραμμα που αποτελεί αναπόσπαστο μέρος της από¬ 
φασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 22 Ιανουάριου 1999 

Ο Γεν. Γραμ. Περιφέρειας 
I. ΓΙΩΤΑΚΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθμ. 34826/7777 (2) 

Έγκριση τοπικού ρυμοτομικού σχεδίου στην εκτός του ε¬ 
γκεκριμένου ρυμοτομικού σχεδίου περιοχή του δήμου 
Κρωπίας (ν. Αττικής) για τον καθορισμό χώρου για α¬ 
νέγερση σχολικών κτιρίων και καθορισμός όρων και 
περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέ¬ 
κταση των πολεοδομικών σχεδίων,οικιστική ανάπτυξη και 
σχετικές ρυθμίσεις» (Α' 33), όπως αντικαταστάθηκε με 
τηνπαρ. 13του άρθρου 8τουΝ. 1512/1985 «Τροποποίη¬ 
ση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτωντου Ταμείου Νομικών» (Α' 
4) και με τηνπαρ. 1 του άρθρου 29 του Ν. 2224/1994 «Ρύθ¬ 
μιση θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και οργάνωσης 
Υπουργείου Εργασίας και των εποπτευόμενων από αυτό 
νομικών προσώπων και άλλες διατάξεις (Α' 112). 

2. Τις διατάξεις των άρθρων 7,8, καιθτου Ν. 1577/1985 
«Γενικός Οικοδομικός Κανονισμός» (Α 210), όπωςτροπο- 
ποιήθηκαν με το άρθρο 13 (παρ. 1, 2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ) και άλλες σχετικές διατάξεις» 
(Α' 141) και το άρθρο 1 (παρ. 3,4)του Ν. 1772/1988 «Τρο¬ 
ποποίηση διατάξεων του Ν. 1577/1985 «ΓΟΚ» και άλλες 
σχετικές διατάξεις (Α' 91). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε με την παραγ. 2α του άρθρου 1 του Ν. 
2469/1997 (Α'38). 

4. Το Οικ. 55658/460/25.2.1998 έγγραφο της Δ/νσης 


Προστασίας Δασών και ΔΠ - Τμήμα Αλλαγής Χρήσης Δα¬ 
σικών Γ αιών. 

5. Την 1790/1.6.1993 απόφαση παραχώρησης νομάρχη 
Ανατολικής Αττικής. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

1. Εγκρίνεταιτοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή του δήμου 
Κρωπίας (ν.Αττικής) στη θέση «Παλατάκι» για τον καθορι¬ 
σμό χώρου για την ανέγερση Τεχνικού Επαγγελματικού 
Λυκείου - Τεχνικής Επαγγελματικής Σχολής (ΤΕΛ - ΤΈΣ), 
όπως φαίνεται με στοιχεία Α, Β, Γ, Δ, Α στο σχετικό πρω¬ 
τότυπο διάγραμμα σε κλίμακα 1:1000 που θεωρήθηκε α¬ 
πό τον Προϊστάμενο της Διεύθυνσης Τοπογραφικών Ε¬ 
φαρμογών με την /1998 πράξη του και που αντίτυπό του 
σε φωτοσμίκρυνση δημοσιεύεται με την παρούσα από¬ 
φαση. 

2. Οι όροι και περιορισμοί δόμησης του παραπάνω χώ¬ 
ρου ορίζονται ως εξής: 

α. Συντελεστής δόμησης: οκτώ δέκατα (0,8). 

β. Μέγιστο ποσοστό κάλυψης: εξήντα τοις εκατό (60%) 
της επιφάνειάς του. 

γ. Μέγιστο επιτρεπόμενο ύψος των ανεγερθησομένων 
κτιρίων επτά (7,5) μέτρα. 

δ. Τα ανεγερθησόμενα κτίρια πρέπει να απέχουν από τα 
όρια του χώρου δέκα (10.00) μέτρα τουλάχιστον. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1998 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΓΕΩΡΓΙΑΣ 

ΚΩΣΤΑΣ ΛΑΛΙΩΤΗΣ Γ. ΑΝΩΜΕΡΙΤΗΣ 

